Tufuga Efi

Tufuga Efi, titulis plenis Tupua Tamasese Tupuola Tufuga Efi (in vico Motootua Samoae die 1 Martii 1938 natus), est politicus Samoae et a die 11 Maii 2007 patriae princeps. Pater eius, nomine Mea'ole, titulum Tupua Tamasese ab anno 1929 tenuit princepsque recognitus est (O le Ao o le Malo) anno 1962, sed anno insequenti mortuus est. Tufuga Efi alumnus est Collegii Sancti Patricii iuxta Silverstream et Universitatis Victorianae apud Vellingtoniam in Nova Zelandia. Primus minister Samoae a die 24 Martii 1976 ad 13 Aprilis 1982 rursusque a die 18 Septembris 1982 ad 31 Decembris eiusdem anni meruerat.

 Bibliographia 
 Cherelle Jackson, "New head of state for Samoa" in New Zealand Herald (16 Iunii 2007)

Categoria:Nati 1938
Categoria:Homines vivi
Categoria:Politici Samoae
Categoria:Alumni Universitatis Victorianae Vellingtonensis
Categoria:Duces civitatum
Categoria:Alumni Collegii Sancti Patricii iuxta Silverstream
Categoria:Gubernatores civitatum